**2. napirendi ponthoz**

Szent László Völgye

Kistérségi Társulás Testülete

 Tárgy : Beszámoló a 2008.évi

 Ercsi-Martonvásár

 Központi Orvosi

 Ügyelet munkájáról

Tisztelt Testület !

Az International Ambulance Service Kft látja el Ercsi, Martonvásár, Baracska, Tordas, Gyúró, Ráckeresztúr, Kajászó településeinek központi orvosi ügyeletét 2006. január 01-től.

Szeretnénk ismertetni a 2008-ról szóló beszámolónkat.

Az összevont központi ügyelet összesen 24.400 felnőtt és gyermek sürgősségi orvosi ellátását biztosítja jelenleg, hétköznap 16, hétvégén és munkaszüneti napokon 24 órában .

Az ügyelet működési rendje : - Hétköznap ( munkanap ) 1 Szakorvos 16 órában látja el a betegeket

- Hétvégén illetve munkaszüneti napokon 1 szakorvos látja el a szolgálatot 24 órában .

- Valamint munkaszüneti napokon 1 szakorvos 8 órában Martonvásári telephellyel látja el az ambulanciára érkezőket.

Pár mondatban ismertetném az ügyelet 2008 évi fontosabb eseményeit. . Az Országos Egészségbiztosítási Pénztár felé havi forgalmi jelentést készítünk, a jelentést sajnos csak hagyományos floppy lemezen fogadta a MEP, ezért többször előfordult, hogy mire a címzetthez került olvashatatlanná vált, ezért megbeszéltük a MEP-el , hogy a jelentést elektronikus formában is eljuttatjuk számukra ,bevezettük a TAJ ellenőrző programot , mely zökkenőmentesen működik.

Elindítottunk a Fővárosban egy Roham kocsit, mely OMSZ irányítás alatt működik!

Ennek fő célja a segíteni akarás mellett az is , hogy az ügyeletben dolgozó kollégák szakmai felkészültségét még magasabb szintre tudjuk emelni. A Roham kocsi szakmai vezetője Dr. Zacher Gábor , aki a sürgősségi oxyológia elismert szaktekintélye .Természetesen az egészségügyi felszereléseinken is folyamatosan

igyekszünk javítani fejleszteni , illetve olyan felszereléseket beszerezni ami ugyan nem feltétele a központi ügyeletnek, de ha szükség van rá nagy segítséget jelenthet az ellátás folyamán.

Az Országos Mentőszolgálat dolgozóival továbbra is a kialakult jó kapcsolatot ápoljuk, szerencsére elmondható, hogy egyre több mentős kolléga dolgozik az ügyeleten, ami szakmai szempontból mindenképpen örömteli.

 A jó kapcsolat kialakítását elősegítette a kölcsönös segítségnyújtás , segíteni akarás .

Az elmúlt egy év során a Mentőszolgálat 72 alkalommal kért tőlünk olyan jellegű segítséget, hogy amíg megfelelő szintű mentőgépjárművet tud a beteghez küldeni, addig az ügyelet kezdje meg az ellátást.

Több esetben előfordult, hogy megkezdett reanimációhoz kértünk az OMSZ –tól segítséget és az a lehető legrövidebb időn belül meg is érkezett . Ennek és az összehangolt munkának köszönhetően, több ízben hajtottunk végre sikeres újraélesztést .

A martonvásári ambulancia mely hétvégi és munkaszüneti napokon fogadja az ügyeletre érkező betegeket, nagy segítséget jelent mind a környéken lakóknak, mind az Ercsiben működő kijárós ügyeletnek, hiszen a legforgalmasabb időszakban látja el a betegeket, ezzel csökkentve az Ercsi ügyeletre érkezők számát.

Az előző időszakhoz viszonyítva lényegesen csökkent az Ercsi ambulanciára érkezők várakozási ideje, ami a múltban a legnagyobb konfliktus helyzetet generálta.

A 2008-as év során összesen 3296 beteget látott el az összevont központi ügyelet.

A martonvásári ambulancia a 3296 beteg ellátásból 807 ellátást mondhat magáénak.

A számokból is tükröződik , hogy a biztonságos működéshez nagy szükség van az ambulancia működtetésére. Az ellátás részletes statisztikáját külön mellékletben küldjük.

Megköszönve figyelmüket maradunk tisztelettel:

Gyula Tibor / Vitárius Ferenc Dr. Zacher Gábor

 Ügyvezetők Szakmai Vezető